Kjendisene røper hvem de tror vinner Årets Spellemann
Lørdag kveld går Spellemannprisen 2014 av stabelen, og for tredje året på rad holdes Spellemann-showet i konserthuset i Stavanger. Admiral P ankom prisutdelingen med sin bedre halvdel Timme. Han er nominert til årets hit med låten «Engel», og synes det er vanskelig å velge Årets Spellemann. – Jeg synes OnklP fortjener å vinne, sier han. Han får støtte av kollega Nico D, som ankom den røde løperen med sin forlovede Mimmy. – Jeg håper OnklP vinner. Han er en veldig god kompis, som har imponert meg helt siden vi ble kjent, sier han. Se live fra rød løper nederst i saken.Andreas Nilsen er enig i at OnklP fortjerner å bli kåret til Årets Spellemann, men føler Gabrielle er en like sterk kandidat. OnklP, som lyder navnet Pål Tøien, er spent på kåringen. Han mener det er gjevnt. – Det er umulig å si - det har vært et jævlig bra musikkår. Mange fortjener å vinne prisen, men skal jeg si en må det bli OnklP, ler Tøien. OnklP & de fjerne slektningene ble nominert i to katergorier - «Urban» og «Årets Hit».I år er det bandet Highasakite og duoen Röyksopp som kan stikke av med flest priser under kveldens prisutdeling. Highasakite synes det er utrolig gjevt å være nominert med Nico &Vinz og Røyksopp til årets popgruppe, og tror førstnevnte stikker av med kveldens store pris. – Nico og Vinz, sier et enstemmig band. Bertine Zetlitz er heller ikke tvil når VG spør henne om hvem hun har tro på. – Jeg håper virkelig Nico & Vinz vinner. De har fått til det alle drømmer om, og virker veldig hardtarbeidende, sier hun. Festen må imidlertid klare seg uten Nico & Vinz, som prioriterer et Pepsi-arrangement i USA. Popduoen, som var fjorårets største norske popsuksess, er nominert i kategorien Årets Popgruppe. Tre år på rad har Anne Lindmo (44) ledet Spellemann-showet, men i år er det Jenny Skavlan (28) og tidligere «Stjernekamp»-dommer Mona B. Riise (42) som får æren - når musikkåret 2014 skal hylles.
Artister og kjendiser strømmer til den røde løperen, og det er høy glam-faktor på årets største musikkfest.